เรื่องร้องเรียน: กลิ่นขยะโรงขยะอ่อนนุชช่วงนี้กลับมาเหม็นรุนแรงมากครับ ก่อนหน้านี้ที่ท่านผู้ว่าเคยมาลงพื้นที่ก็ดีขึ้นอยู่ระยะหนึ่ง แต่ช่วงนี้กลับมาเหม็นรุนแรงมากๆครับ
การดำเนินการของเจ้าหน้าที่: เจ้าหน้าที่ได้ลงพื้นที่ดำเนินการตรวจสอบภายใน ศูนย์กำจัดมูลฝอยอ่อนนุชพบว่ามีกลิ่นขยะ จึงได้ปฏิบัติตามมาตรการการแก้ไขปัญหากลิ่น โดยดำเนินการพัฒนาล้างทำความสะอาดพื้นผิวถนนที่ ศูนย์กำจัดมูลฝอยอ่อนนุชเป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ ๑. ออกหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน ๒. เพิ่มจำนวนหัวฉีดระบบสเปรย์อัตโนมัติ ที่ติดตั้งบริเวณด้านบนประตูอาคารรับขยะ ๓. ตรวจสอบการทำงานระบบลมม่านอากาศ เพื่อป้องกันกลิ่นไหลออกสู่ภายนอก ๔. ตรวจสอบการทำงานระบบบำบัดกลิ่น ๕. เพิ่มความถี่ล้างทำความสะอาดพื้นที่ภายในโรงกำจัดมูลฝอย ๖. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง ๗. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวป้องกันกลิ่น
ความเห็นของผู้แจ้ง: ขอบพระคุณเจ้าหน้าที่และหน่วยงานผู้เกี่ยวข้องทุกๆท่านครับที่ไม่ละเลยกับปัญเล็กน้อยที่มีผลกระทบกับชีวิตประจำวันของประชาชนในย่านอาศัยแถบโรงขยะ 🙏
พื้นที่: แขวงประเวศ เขตประเวศ กรุงเทพมหานคร